Mirėlis
55°25′34″ š. pl. 25°54′58″ r. ilg.﻿ / ﻿55.42611°š. pl. 25.91611°r. ilg.﻿ / 55.42611; 25.91611 Mirėlis – ežeras Lietuvoje, Utenos rajone, 6,5 km į pietryčius nuo Tauragnų, Tauragno ežero pietrytinėje pakrantėje, Sėlės miške. Ežero ilgis iš šiaurės vakarų į pietus – 0,45 km, plotis – iki 0,19 km. Altitudė 164,8 m. Krantai žemi, pelkėti. Kranto linija vingiuota. Pakrantės kalvotos, ištisai apaugę medžiais ir krūmais. Ežeras nenutekantis, gausiai užžėlęs vandens augalais, užankantis, priklauso Tauragno ežero baseinui. Kiek atokiau į vakarus įsikūręs Sėlės kaimas, stūkso Sėlos piliakalnis.